Covid-19-statistieke: Steeds meeste gevalle in Gauteng, Wes-Kaap, Noordwes(Argieffoto: Unsplash) Nog 7 657 nuwe gevalle van Covid-19 is aangemeld te midde van die derde vlaag koronavirusgevalle wat die land in ŉ greep het. Volgens die Nasionale Instituut vir Oordraagbare Siektes (NIOS) staan die positiwiteitskoers nou op 17,2% en daar is 1 747 082 laboratorium-bevestigde Covid-19-gevalle. Meer as 12,1 miljoen toetse is tot dusver vir die virus gedoen. Altesame 44 560 toetse is sedert die vorige verslag gedoen. Altesame 1 606 581 mense het reeds van die virus herstel. Die meeste nuwe gevalle is steeds in Gauteng (64%), gevolg deur die Wes-Kaap (9%) en Noordwes (7%). Nog 632 mense is in hospitale landwyd opgeneem en ŉ bykomende 59 sterftes is bevestig.